《送孙磻西游》
宋代·魏野

贫居胜富贵，况复是贫游。前路谁青眼，高堂母白头。

秦山晴望好，陇水夜听愁。早作归宁计，逢欢莫滞留。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。